BE8 ดีด 4% เก็งรับงบ Q2 นิวไฮ โต 23% โบรกเคาะเป้า 70 บ. อัพไซด์ 30%
BE8 เด้ง 4% เก็งรับงบ Q2 นิวไฮ โต 23% แตะ 27 ลบ. โบรกชี้กำไรทั้งปี 135 ลบ. โต 64% เคาะเป้า 70 บ. อัพไซด์ 30%
BE8 เด้ง 4% เก็งรับงบ Q2 นิวไฮ โต 23% แตะ 27 ลบ. โบรกชี้กำไรทั้งปี 135 ลบ. โต 64% เคาะเป้า 70 บ. อัพไซด์ 30%
30 มิ.ย. 2565

ผู้สื่อข่าวรายงานว่า วันนี้ (30 มิ.ย.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 10:32 น. อยู่ที่ระดับ 53.75 บาท บวก 2 บาท หรือ 3.86% สูงสุดที่ระดับ 54 บาท ต่ำสุดที่ระดับ 52 บาท ด้วยมูลค่าการซื้อขาย 109.66 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 30%

บริษัท หลักทรัพย์โกลเบล็ก จำกัด ระบุในบทวิเคราะห์ ว่า แนวโน้มรายได้ไตรมาส 2/65 จะเติบโตต่อเนื่องจากงวดเดียวกันของปีก่อน และไตรมาสก่อน โดยทยอยรับรู้จาก Backlog ที่ทำ New High โดย ณ สิ้นงวด ไตรมาส 1/65 จำนวนกว่า 560 ล้านบาท และงานใน Pipeline อีกกว่า 560 ล้านบาท นอกจากนี้เมื่อช่วงต้นเดือน มิ.ย.ที่ผ่านมาบริษัทฯ ได้เซ็นสัญญาอีก 2 ดีล คือ 1) ร่วมมือกับบริษัท พีทีที ดิจิตอล โซลูชั่น จำกัด และ 2) ร่วมลงทุนกับบริษัท ไปรษณีย์ไทย จำกัด เพื่อร่วมกันพัฒนาบริการด้านงานดิจิทัล ขณะที่ดีลซื้อ X10 คาดจะแล้วเสร็จช่วงไตรมาส 3/65 หลังควบรวมงบการเงินจะทำให้รายได้เพิ่มอีกเท่าตัว และยังมี Synergy อื่นๆ อาทิ แชร์ต้นทุน ขยายฐานลูกค้า และเข้าสู่ ตลาด Premium เป็นต้น
ทั้งนี้ทางฝ่ายวิจัยนมีมุมมองบวกต่อแนวโน้มการเติบโต ปี 65 โดย Bloomberg Consensus คาดกำไรอยู่ที่ 137 ล้านบาท  เติบโตเพิ่มขึ้น 67% จากงวดเดียวกันของปีก่อน ขณะที่อีก 3 ปีจากนี้บริษัทฯ ตั้งเป้ารายได้เติบโต 5 เท่าตัวสู่ 2 พันล้านบาท ซึ่งทางฝ่ายวิจัยคาดว่ามีความเป็นไปได้สูงที่จะเติบโตถึงเป้าหมาย ทั้งจากการควบรวมกับ X10 และดีลความร่วมมืออื่นๆ ประกอบกับธุรกิจอยู่ใน Mega Trend ของการทำ Digital Transformation ที่มีการเติบโตสูง โดย IAA Consensus ประเมินราคาเหมาะสม 69 บาท แนะนำ “ซื้อ”
ด้านบล.โนมูระ พัฒนสิน ระบุในบทวิเคราะห์ ว่า คาดกำไรไตรมาส 2/65 อยู่ที่ 27 ล้านบาท เพิ่มขึ้น 23% จากงวดเดียวกันของปีก่อน และเพิ่มขึ้น 14% จากไตรมาสก่อน เป็น new high ต่อเนื่องจากธุรกิจที่เติบโตอย่างต่อเนื่อง และคาดกำไรปี 65 อยู่ที่ 135 ล้านบาท โต 64% จากปีก่อน
โดยจากนี้ยังจะเติบโตสูงเฉลี่ย 63% ต่อปีในช่วง 3 ปีข้างหน้า จากการควบรวม X10 ที่เพิ่มรายได้เป็นเท่าตัว, ธุรกิจหลักที่เติบโตอย่างต่อเนื่องตามความต้องการด้าน Digital transformation ในตลาด และการรุกตลาดภาครัฐ, การทำ JV, M&amp;A ที่มีโอกาสเห็นเพิ่มเติม แนะนำ “ซื้อ” ให้ราคาเป้าหมายที่ 70 บาท